ਪੁਸ਼ਪਕਮਲ ਦਾਹਾਲ
ਪੁਸ਼ਪ ਕਮਲ ਦਾਹਾਲ (Nepali: पुष्पकमल दाहाल); ਜਨਮ ਛਾਬੀਲਾਲ ਦਾਹਾਲ 11 ਦਸੰਬਰ 1954, ਆਮ ਮਸ਼ਹੂਰ ਪ੍ਰਚੰਡ (Nepali: प्रचण्ड ਫਰਮਾ:IPA-ne)) ਨੇਪਾਲ ਦੀ ਕਮਿਊਨਿਸਟ ਪਾਰਟੀ (ਮਾਓਵਾਦੀ) ਦਾ ਚੇਅਰਮੈਨ ਹੈ। ਉਹ ਇਸ ਪਾਰਟੀ ਦੇ ਹਥਿਆਰਬੰਦ ਅੰਗ ਜਨਮੁਕਤੀ ਫੌਜ ਦਾ ਵੀ ਮੁਖੀ ਨੇਤਾ ਹੈ। ਉਸ ਨੂੰ ਨੇਪਾਲ ਦੀ ਰਾਜਨੀਤੀ ਵਿੱਚ 13 ਫਰਵਰੀ 1996 ਤੋਂ ਨੇਪਾਲੀ ਲੋਕਯੁੱਧ ਸ਼ੁਰੂ ਕਰਨ ਲਈ ਜਾਣਿਆ ਜਾਂਦਾ ਹੈ ਜਿਸ ਵਿੱਚ ਲੱਗਪਗ 17,000 ਨੇਪਾਲੀ ਨਾਗਰਿਕਾਂ ਦੀ ਹੱਤਿਆ ਹੋਣ ਦਾ ਅਨੁਮਾਨ ਲਗਾਇਆ ਜਾਂਦਾ ਹੈ। ਅਖੀਰ 2008 ਵਿੱਚ ਚੋਣ ਹੋਈ ਸੀ ਅਤੇ ਸੀਪੀਐਨ (ਐਮ) ਸਭ ਤੋਂ ਮਜ਼ਬੂਤ ਪਾਰਟੀ ਦੇ ਤੌਰ 'ਤੇ ਉਭਰੀ। ਅਗਸਤ 2008 ਵਿੱਚ ਨੇਪਾਲ ਦੀ ਸੰਵਿਧਾਨ ਸਭਾ ਨੇ ਪ੍ਰਚੰਡ ਨੂੰ ਪ੍ਰਧਾਨ ਮੰਤਰੀ ਦੇ ਤੌਰ 'ਤੇ ਚੁਣ ਲਿਆ। ਪ੍ਰਚੰਡ ਦੁਆਰਾ ਮਾਰਕਸਵਾਦ, ਲੈਨਿਨਵਾਦ ਅਤੇ ਮਾਓਵਾਦ ਦੇ ਮਿਲੇ ਜੁਲੇ ਸਰੂਪ ਨੂੰ ਨੇਪਾਲ ਦੀਆਂ ਪਰਿਸਥਿਤੀਆਂ ਵਿੱਚ ਲਾਗੂ ਕਰਨ ਨੂੰ ਨੇਪਾਲ ਵਿੱਚ ਪ੍ਰਚੰਡਵਾਦ ਦੇ ਨਾਮ ਨਾਲ ਪੁਕਾਰਿਆ ਜਾਣ ਲਗਾ ਹੈ।